 RAIS John Magufuli amemteua Dk Elirehema Doriye kuwa Mkurugenzi Mkuu wa Shirika la Bima la Taifa (NIC). Kwa mujibu wa taarifa iliyotolewa na Ikulu kwa vyombo vya habari Dar es Salaam jana, Dk Doriye anachukua nafasi ya Sam Kamanga ambaye uteuzi wake umetenguliwa.Kabla ya uteuzi huo, Dk Doriye alikuwa Mhadhiri wa Chuo cha Usimamizi wa Fedha (IFM). Uteuzi wa Dk Doriye ulianza rasmi Julai 29, mwaka huu.Wakati huo huo, Rais Magufuli amemteua Dk Suleiman Magesa Missango kuwa Mwenyekiti wa Bodi ya Wakurungenzi ya Mamlaka ya Mapato nchini (TRA. Dk Missango ni Mkurugenzi wa Utafiti na Sera za Uchumi wa Benki Kuu ya Tanzania (BoT) ambapo uteuzi wake ulianza jana.